《将赴朔方军应制》
唐代·张说

礼乐逢明主，韬钤用老臣。恭凭神武策，远御鬼方人。

供帐荣恩饯，山川喜诏巡。天文日月丽，朝赋管弦新。

幼志传三略，衰材谢六钧。胆由忠作伴，心固道为邻。

汉保河南地，胡清塞北尘。连年大军后，不日小康辰。

剑舞轻离别，歌酣忘苦辛。从来思博望，许国不谋身。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。